《李伯纪丞相挽诗 其二》
宋代·曾开

太上初传位，安危俛仰间。从容回万乘，指顾复三关。

汉北尘沙迥，闽中日月闲。谁知千载后，遗恨在燕山。

作者简介：赣州人，徙居河南府，字天游。徽宗崇宁二年进士。曾从游酢学，与刘安世交。累擢起居舍人，权中书舍人。掖垣草制，多所论驳，忤时相意，左迁太常少卿。高宗时为刑部侍郎，上言增补禁军，迁礼部侍郎兼直学士院。忤秦桧，罢知婺州，改徽州，以病免。卒年七十一。